section_heading: Kritike
paragraph_text: Prva sezona serije dobila je uglavnom pozitivne kritike,<ref><ref> a neki kritičari proglašavali su je čak boljom od Obitelji Soprano i Dva metra pod zemljom.<ref><ref><ref> Drugi su joj najviše zamjerali činjenicu što je seriju jako teško pratiti ako se ne gleda od početka, zbog toga što su sve epizode tijekom jedne sezone međusobno povezane. Tome također ide u prilog i radnja koja se proteže kroz nekoliko epizoda (primjerice u jednoj epizodi imamo scenu u kojoj likovi dogovaraju akciju koja će se dogoditi tek na sredini sljedeće epizode). The Guardian je drugu sezonu opisao kao još moćniju od prve, a posebno je hvaljena činjenica što je ta druga sezona razbila temelje koje je serija postavila sa željom istraživanja novih područja.